קרב ניר עם

קרב ניר עם התרחש ב-7 באוקטובר 2023, במסגרת מתקפת הפתע על ישראל. במהלך הקרב הסתערו מחבלים המשתייכים לארגון הטרור חמאס על קיבוץ ניר עם הצמוד לשדרות במטרה לבצע טבח בתושבי הקיבוץ ולחטוף מהם לרצועת עזה. כוחות חטיבת גולני ומאוחר יותר משמר הגבול בלמו את המחבלים. בניגוד למרבית היישובים באזור, המחבלים לא הצליחו לחדור לקיבוץ ולא היו נפגעים מבין חברי הקיבוץ. אזרח אחד נחטף לעזה.

== רקע ==

== מהלך הקרב ==
לקיבוץ ניר עם ניסו לחדור לפחות 65 מחבלים. סביב השעה 6:30 התקבלו ידיעות ידיעות על חדירת מחבלים לשטח מדינת ישראל. בעקבות כך הנחתה רבש"צ הקיבוץ, ענבל ליברמן, את כיתת הכוננות להיערך לקרב הגנה כנגד המחבלים. ליברמן הכינה תוכנית קרב להגנת הקיבוץ. היא הציבה מארבים סביב גדר הקיבוץ, וגייסה חמושים נוספים (שלא השתייכו לכיתת הכוננות) לתגבר את כיתת הכוננות. בנוסף, בשל נפילת רקטות נפסק החשמל בניר עם, הורתה ליברמן שלא להפעיל את הגנרטור של הקיבוץ, על מנת למנוע אפשרות של פתיחת שערי הקיבוץ.

הפלוגה האחראית על הגזרה, פלוגה א׳ מגדוד 13 של חטיבת גולני תחת פיקודו של רס״ן יוני כהן, תפסה את הגזרה מסוף חודש יולי 2023. כארבעים מחיילי הפלוגה שסגרו את החג בבסיס קמו סביב השעה 5:00 למטלות הבוקר. עם טיווח עמוד התצפית שבמוצב ק׳2 והתחלת ההרעשה הארטילרית על המוצב הבין רס״ן כהן כי מתרחש ארוע גדול ומוציא את מרב כח הפלוגה להגנה על קיבוץ ניר עם<ref>פודקאסט [https://podcastim.org.il/%D7%A2%D7%9C-%D7%94%D7%9E%D7%9C%D7%97%D7%9E%D7%94/ על המלחמה], הפרק ״שבעה באוקטובר – סרן שחר בטנק בודד, בלי אנטנות ובלי מפות, אבל עם המון נחישות בלב״</ref> תוך שהוא משאיר את מחלקת המרגמות להגנה על המוצב. הקרב להגנת הקיבוץ החל ב6:30 וארך כשמונה עשרה שעות. במהלך הקרב שלושה כוחות בפיקודו של רס"ן יוני נלחמו בחרוף נפש למנוע מהמחבלים להגיע לגדר הקיבוץ. במהלך הקרב הצליחו המחבלים להגיע עד המדגרה, מערבית לקיבוץ. המחבלים נבלמו במדגרה בעקבות מחסום כלי רכב ומארב שהניח רס״ן יוני על מנת לחסום את ציר ההגעה לקיבוץ.

בקרב לקח חלק טנק מגדוד 77, בפיקודו של סגן גאי חיון, אשר היה במרחב הלחימה<ref></ref>, והופנה לנקודה המתאימה. למרות שהטנק נפגע מאש נ"ט ומפקד הטנק נכווה בפניו, הטנק וצוותו המשיכו בלוחמה והיה להם חלק מרכזי במניעת חדירת המחבלים לקיבוץ.

שני מחבלים בלבד הצליחו לעבור את החסימה שפלוגה א׳ העמידה על הציר. הם החלו במרוצה דרך שדה חרוש לעבר הקיבוץ. כיתת הכוננות וחיילי גולני ירו לעברם. אחד המחבלים נהרג מירי כיתת הכוננות והשני חוסל על ידי כוח גולני. אזרח ישראלי אחד, סאמר פואד אל-טלאלקה, תושב חורה שעבד במדגרה, נחטף לעזה ולאחר כחודשיים בשבי נהרג בשוגג על ידי כוחות צה"ל.

במהלך הקרב זרק מחבל רימון לתוך נמ"ר של לוחמי גדוד 13. רב"ט מתן אברג'יל<ref></ref> קפץ על הרימון והציל את חייהם של 6 חיילים שהיו עימו. הוא עצמו נהרג.

בהמשך הוקפצו לקיבוץ לוחמי החטיבה הטקטית של משמר הגבול. הם הגיעו לקיבוץ בשעה אחת עשרה וחמש דקות והמשיכו מערבה לעבר המדגרה. לחיילי גולני לא נותרה תחמושת כמעט והגעת הכח הזה הצילה אותם ואת הקיבוץ. היחידה הטאקטית ניהלה קרב מול המחבלים שנותרו וחיסלה אותם. בנוסף חילצו את חיילי גולני אשר היו פצועים בתוך הנמ"ר. לוחם מהחטיבה הטקטית, רומן גנדל<ref></ref>, מדריך לוט"ר, נהרג בקרב. כל תושבי הקיבוץ ניצלו מטבח.<ref></ref>

מג"ד גדוד 13, סא"ל תומר גרינברג, הורה לפלוגה א' להמשיך במצוד אחר המחבלים שנמלטו מהקרב על ניר עם ולא לאפשר להם לשוב לעזה. לוחמי פלוגה א' והטנק מגדוד 77 רדפו אחרי המחבלים וחיסלו אותם. בחצות החליפו כוחות מגדוד 12 של גולני את חיילי פלוגה א', שחזרו לבסיסם.

== ראו גם ==
* חטיבת גולני במלחמת חרבות ברזל

== קישורים חיצוניים ==

* מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, באתר [https://oct7map.com/ oct7map] ובאתר [https://yuval-harpaz.github.io/alarms/oct_7_9.html?fbclid=IwZXh0bgNhZW0CMTAAAR3akJDysf7P8bO5_7IoaLOM81llPW6A2JKE4uzDx6UJ0iAUAv_46_K3vNY_aem_AYjX4n79FXM0uPuFlyow1SKlxKk7mOATldky9b6wPWRMtukVG-iWiD7r_ynu8OsfwV4JnZA9NvrynDnudJQJB5cW github].
* 

== הערות שוליים ==

קטגוריה:חמאס: פיגועים
קטגוריה:ניר עם
ניר עם
קטגוריה:משמר הגבול
ניר עם